Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: A Veszprémi Munkaügyi Bíróság az Alkotmánybíróságról szóló 1989. évi XXXII. törvény (a továbbiakban: Abtv.)
Paragraph Index: 789

c) a szerződés felbontása — létszámcsökkentés vagy átszervezés miatt, — a katonai szervezet áttelepülése (megszűnése) miatt, ha a más szervezeti egység állományába történő áthelyezéshez a szerződéses katona nem járul hozzá, (...)” III. Az indítvány az utólagos normakontrollt kezdeményező részében megalapozott. Az Alkotmány 70/A. § (1) bekezdése szerint a Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül (a diszkrimináció tilalma). Annak megállapításához, hogy ezen rendelkezés sérelme megvalósult-e, az Alkotmánybíróságnak vizsgálnia kellett a Hszt. 230. § c) pontja első és második francia bekezdésének a törvényben elfoglalt helyét és a Hszt. más rendelkezéseivel való viszonyát. A Hszt. Első Része (1—210. § ) tartalmazza azokat a rendelkezéseket, amelyek valamennyi fegyveres szervnél szolgálatot teljesítő hivatásosok szolgálati viszonyára vonatkoznak. A Második Rész (211—245. §) a hivatásos katonákra vonatkozó különös szabályokról rendelkezik. A Hszt. 1. § (2) bekezdése alapján a törvény rendelkezéseit a szerződés állományban foglalkoztatottakra is alkalmazni kell. A fegyveres szervek hivatásos és szerződéses állományú tagjainak szolgálati viszonya a Hszt. 53. §-ában meghatározott jogcímek alapján szűnhet meg. A megszűnés módjai között szerepel többek között a felmentés is, amely a szolgálati jogviszonyt a fegyveres szerv egyoldalú nyilatkozatával szünteti meg a jövőre nézve. A Hszt. 56. §-a meghatározza azokat az eseteket, amikor a fegyveres szerv a szolgálati jogviszonyt felmondással megszüntetheti, így a létszámcsökkentést, az átszervezést, valamint a szolgálati érdekből való felmondás meghatározott esetét. A szolgálati jogviszonynak felmondással való megszüntetésére az 56. § 2001/73. szám

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes